kardosdrur/scandi-wiki huggingface dataset:
Stabel

Stabel (dansk) eller Stapel (tysk) er en kommune i det nordlige Tyskland under Kreis Slesvig-Flensborg i delstaten Slesvig-Holsten. Kommunen består af de to landsbyer Nørre og Sønder Stabel, beliggende i landskabet Stabelholm mellem floderne Ejderen, Trenen og Sorgen i det sydvestlige Sydslesvig ved grænsen til Ditmarsken og Nordfrisland. 

Kommunen blev dannet i marts 2018 ved sammenlægning af de hidtidige kommuner Nørre og Sønder Stabel . 

Stabel samarbejder på administrativt plan med andre kommuner i Krop-Stabelholm kommunefællesskab (Amt Kropp-Stapelholm).

Eksterne henvisninger

Noter 

Kommuner i Slesvig-Holsten
Huset Zähringen

Huset Zähringen var et tysk fyrstehus, der fra 1000-tallet til 1218 herskede over forskellige områder i det Tysk-romerske rige. Huset Baden er beslægtet med Huset Zähringen.

Navnet Zähringen kan føres tilbage til borgen Zähringen nær byen Freiburg im Breisgau i den nuværende tyske delstat Baden-Württemberg. Ud over stamlandet Hertugdømmet Zähringen har slægten blandt andet regeret kortvarigt i Hertugdømmet Kärnten og Markgrevskabet Verona.

I 1218 uddøde slægten og deres arealer blev delt mellem Kronen, Huset Kyburg, Huset Urach og til det nydannede Huset Fürstenberg, ved Heinrich 1.

Eksterne links 

 
Baden-Württembergs historie
Gianluca Pagliuca

Gianluca Pagliuca (født 18. december 1966 i Bologna, Italien) er en italiensk tidligere fodboldspiller (målmand), der regnes som en af de bedste målmænd i italiensk fodbolds historie.

Klubkarriere 

I løbet af sin 20 år lange karriere spillede Pagliuca primært for Sampdoria, Inter og Bologna. Han spillede i alt næsten 600 Serie A-kampe, og vandt med Sampdoria både det italienske mesterskab, Coppa Italia og Pokalvindernes Europa Cup, mens det hos Inter blev til triumf i UEFA Cuppen.

Landshold 

Pagliuca spillede desuden 39 kampe for Italiens landshold, som han debuterede for 25. september 1991 i en venskabskamp på udebane mod Bulgarien. Inden da havde han været ubrugt reservemålmand for italierne ved VM 1990 på hjemmebane.

Pagliuca avancerede til rollen som italienernes førstemålmand ved VM 1994 i USA. Her var han med til at føre italienerne frem til finalen mod Brasilien, hvor han med flere store redninger sørgede for, at italierne holdt 0-0 frem til en afgørelse i straffesparkskonkurrence. Her blev Pagliuca den første målmand nogensinde til at redde et straffespark i en VM-finale, da han reddede forsøget fra brasilianernes Márcio Santos. Han kunne dog ikke forhindre, at brasilianerne i sidste ende vandt straffesparkskonkurrencen og dermed VM-titlen.

Fire år senere var Pagliuca igen førstevalg i italienernes mål ved VM 1998, hans tredje VM-slutrunde med italienerne. Han spillede alle landets fem kampe i turneringen, hvor Italien blev slået ud af de senere vindere fra Frankrig i kvartfinalen.

Titler 
Serie A
 1991 med Sampdoria

Coppa Italia
 1988, 1989 og 1994 med Sampdoria

Supercoppa Italiana
 1991 med Sampdoria

Pokalvindernes Europa Cup
 1990 med Sampdoria

UEFA Cup
 1998 med Inter

Referencer

Eksterne henvisninger 

Fodboldspillere fra Italien
Fodboldspillere fra FC Internazionale Milano
Fodboldspillere fra UC Sampdoria
Fodboldspillere fra Bologna FC
Fodboldspillere fra Ascoli Calcio 1898
Personer fra Bologna
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Giancarlo Marocchi

Giancarlo Marocchi (født 4. juli 1965 i Imola, Italien) er en italiensk tidligere fodboldspiller (midtbane).

I løbet af sin 18 år lange karriere spillede Marocchi for henholdsvis Bologna FC samt Juventus. I løbet af sine otte år hos Juventus var han med til at vinde ét italiensk mesterskab, to Coppa Italia-titler, én Champions League-titel samt to udgaver af UEFA Cuppen.

Marocchi spillede desuden 11 kampe for Italiens landshold, som han debuterede for 22. december 1988 i en venskabskamp på hjemmebane mod Skotland. Han var en del af det italienske landshold der vandt bronze ved VM 1990 på hjemmebane, men kom dog ikke på banen i turneringen.

Titler 
Serie A
 1995 med Juventus

Coppa Italia
 1990 og 1995 med Juventus

Champions League
 1996 med Juventus

UEFA Cup
 1990 og 1993 med Juventus

UEFA Intertoto Cup
 1998 med Bologna

Referencer

Eksterne henvisninger 

Fodboldspillere fra Italien
Fodboldspillere fra Juventus F.C.
Fodboldspillere fra Bologna FC
Deltagere ved verdensmesterskabet i fodbold 1990
Col du Grand Cucheron

Col du Grand Cucheron (1.188 m.o.h.) er et bjergpas i Frankrig. Det ligger i departementet Savoie og krydses af landevejen D207. Det forbinder Maurienne-dalen med Grésivaudan-dalen. Passet ligger i Belledonne-massivet og er en del af Dauphiné-Alperne.

Galleri

Kildehenvisninger

Eksterne henvisninger 

Bjergpas i Frankrig
Bjergpas i Alperne
Savoie
Grand Cucheron
Sejlsport under sommer-OL 2020

Sejlsport under Sommer-OL 2020 finder sted den 25. juli - 4. august 2021 omkring Enoshima i Fujisawa-shi ved Kanagawa-ken ca. 60 km fra Tokyo. Kvalifikationen til konkurrencen, der bliver afviklet i 10 klasser, giver mulighed for deltagelse af op til 350 sejlere, fordelt med 175 sejlere af hver køn. Konkurrencerne i de 10 klasser er fordelt således, at der er fem konkurrencer for herrer, fire konkurrencer for damer samt én konkurrence for et mixed hold.

Turneringsformat 

Hver af konkurrencerne bliver afviklet over et antal indledende sejladser, hvor der bliver givet points efter bådens placering i den enkelte sejlads. Efter disse indledende sejladser, der kan være 10 eller 12 alt efter bådtypen, går de 10 bedste både videre til én afgørende medaljesejlads. Point-givningen efter hver sejlads bliver givet på en sådan måde at vinderen fik 1 point, anden båd får 2 points og så fremdeles ned til den dårligst placerede, der opnår samme antal points, som der var både med i konkurrencen. Ved diskvalifikation eller hvis båden udgår tildeles samme antal points som sidstepladsen + 1. Efter de indledende sejladser bliver de akkumulerede points opgjort og de ti laveste scorer går videre. Der er dog den undtagelsesregel, at hver båd kan se bort fra deres dårligste sejlads i pointopgørelsen.
I medaljesejladserne anvendes samme pointsystem dog med den ændring, at pointene bliver fordoblet. Den vindende båd får således 2 points mod 1 point i de indledende sejladser. Efter medaljesejladserne bliver pointene fra denne sejlads lagt sammen med de akkumulerede points opnået i de indledende sejladser og laveste tre scorer vinder medaljerne.

Sejladserne 
Alle sejladser bliver afviklet på en standard trekantsbane. Denne bane bliver udlagt umiddelbar før hver konkurrence og starten er altid direkte mod vinden. Banerne bliver gennemsejlet mellem en til tre gange efter sejladskomiteens retningslinjer, der sikrede at sejladserne bliver afviklet indenfor en rimelig afsat tid.

Tidsplan

Den olympiske turnering

Sejlbræt RS:X (herrer)

Sejlbræt RS:X (damer)

Laser jolle (herrer)

Laser Radial (damer)

Finnjolle (herrer)

470-jolle (herrer)

470-jolle (damer)

49er (herrer)

49erFX (damer)

Nacra 17 (mix)

Medaljefordeling

Medaljevindere

Medaljetabel

Kilder 
 https://tokyo2020.org/en/games/sport/olympic/sailing/
Miljøgodkendelse

En miljøgodkendelse er et juridisk dokument, meddelt med hjemmel i godkendelsesbekendtgørelsen, som giver en virksomhed ret til at foretage en aktivitet, typisk en produktion, som medfører forurening ud over det, som ellers er lovligt i medfør af almindeligt gældende lovgivning. En miljøgodkendelse er en tilladelse til at forurene. En miljøgodkendelse indeholder typisk en række vilkår, hvor nogle indeholder krav, som virksomheden skal overholde for at begrænse påvirkningen af miljøet.

Indhold i en miljøgodkendelse 
En miljøgodkendelse indeholder først og fremmest en række vilkår om miljøbelastningen, som skal være opfyldt, for at virksomheden lovligt kan drives. De handler især om områderne:

Luftforurening og lugt
Spildevand
Støj
 Beskyttelse af jord og grundvand
Affald

Desuden stilles der vilkår om, at virksomheden selv skal føre kontrol med, at miljøvilkårene overholdes. Dette overrasker mange, men der er en række krav, som har til formål, at denne kontrol bliver troværdig. For eksempel kræves det normalt, at alle prøver udtages og analyseres af et godkendt laboratorium.

Offentlighedens adgang 
Miljøgodkendelser er offentligt tilgængelige. På Digital Miljøadministration kan man se lister og kort over, hvilke virksomheder der er miljøgodkendt. De godkendelser, som ikke ligger direkte på denne side, kan man få ved henvendelse til den pågældende godkendelsesmyndighed.

Desuden sker der offentliggørelse, når en virksomhed får en miljøgodkendelse, og i nogle situationer også, når de søger om dette. Disse offentliggørelser kan man abonnere på ved at henvende sig til den aktuelle myndighed.

Historisk 
I 1974 kom miljøbeskyttelsesloven. Den bestemte, at en række virksomheder ikke måtte anlægges eller udvides, før de havde en miljøgodkendelse. Det drejede sig som "særligt forurenende virksomheder", senere "listevirksomheder", og det omfattede i princippet de virksomheder, som havde den mest belastende forurening.

Eksisterende virksomheder kunne lovligt fortsætte som hidtil. Siden er der skridt for skridt stillet krav til de eksisterende virksomheder, særligt om at de skulle miljøgodkendes, og i 2018 er stort set alle virksomhederne miljøgodkendt.

I 1996 kom EU's IPPC-direktiv, siden 2010 IE-direktiv som på mange punkter lignede de danske regler om miljøgodkendelse.

Desuden laver EU løbende gennemgange af, hvad der er BAT – Renere teknologi – vejen til et bedre miljø – for forskellige produktioner og processer. En række af miljøgodkendelserne skal revurderes, når der kommer nye retningslinjer om dette.

Referencer

Eksterne henvisninger 
 Miljøbeskyttelsesloven af december 2017, fra Retsinformation
 Godkendelsesbekendtgørelsen af 2017, fra Retsinformation
 Miljøgodkendelsesvejledningen er en hjælp til virksomheder til at søge om miljøgodkendelse, og til myndighederne om at behandle dem.

Miljø i Danmark
Industri
Bridal Veil Falls

Bridal Veil Falls, Bridalveil Falls eller Bridalveil Fall er et hyppigt brugt navn for vandfald:

Australien 
 Bridal Veil Falls (Blue Mountains), Blue Mountains National Park, New South Wales

Canada 
 Bridal Veil Falls (Banff), Banff National Park, Alberta
 Bridal Veil Falls, in Bridal Veil Falls Provincial Park, Fraser Valley, British Columbia
 Bridal Veil Falls (Manitoulin Island), Kagawong River, Manitoulin Island, Ontario

Chile 
 Velo de la Novia, Aysen
 Velo de la Novia, Cochalmo
 Velo de la Novia, Curanilahue
 Velo de la Novia, Molina

France, Reunion (Indian Ocean) 
 Bridal Veil Falls (Salazie), Salazie
 Bridal Veil Falls (Voile de la Mariée), Le Tampon

New Zealand 
 Bridal Veil Falls (Waikato), Waikato, North Island
 Bridal Veil Falls (Rotorua), en geotermisk dannelse i Waiotapu, nær Rotorua, North Island
 Bridal Veil Falls (Canterbury), Arthur's Pass, South Island
 Bridal Veil Falls (Skippers Canyon, Otago), Skippers Canyon, Central Otago, South Island
 Bridal Veil Falls (Routeburn, Otago), Routeburn, Queenstown-Lakes District, South Island

Norway 
 Bridal Veil Falls (Geirangerfjord), Geirangerfjord.

Perú 
 Catarata Velo de la Novia, Chanchamayo Province

Philippines 
 Bridal Veil Falls (Iligan City), Iligan City

Portugal 
 Cascata do Véu da Noiva, Madeira

Sydafrika 
 Bridal Veil Falls (Sabie), Mpumalanga

USA 
 Bridal Veil Falls, Alaska, Skagway, Alaska
 Bridal Veil Falls, Alaska, Valdez, Alaska
 Bridal Veil Falls (Catskill Mountains), Catskill Mountains, New York
 Bridal Veil Falls (Colorado Springs), Colorado Springs, Colorado
 Bridal Veil Falls (DuPont State Forest), DuPont State Forest, North Carolina
 Bridal Veil Falls (Eldorado), Eldorado National Forest, Californien
 Bridal Veil Falls (Glenwood Springs), Glenwood Springs, Colorado
 Bridal Veil Falls (Idaho Springs), Idaho Springs, Colorado
 Bridal Veil Falls (Macon County), Highlands, North Carolina
 Bridalveil Falls, Michigan at Pictured Rocks National Lakeshore, Michigan
 Bridal Veil Falls, Minnesota, Minneapolis, Minnesota
 Bridal Veil Falls, New Hampshire, Franconia, New Hampshire
 Bridal Veil Falls (Niagara Falls), New York, one of the Niagara Falls
 Bridal Veil Falls, Ohio, Bedford, Ohio
 Bridal Veil Falls, Oregon, Bridal Veil Falls State Park, Oregon
 Bridal Veil Falls, Pennsylvania, Bushkill Falls, Pennsylvania
 Bridal Veil Falls (Rocky Mountain National Park), Rocky Mountain National Park, Colorado
 Bridal Veil Falls, South Dakota, Spearfish, South Dakota
 Bridal Veil Falls (Telluride), Telluride, Colorado
 Bridal Veil Falls, Tennessee, Monteagle, Tennessee
 Bridal Veil Falls (University of the South), University of the South in Sewanee campus
 Bridal Veil Falls, Utah, Provo Canyon, Utah County, Utah
 Bridal Veil Falls, Washington, Gold Bar, Washington
 Bridalveil Fall, Yosemite National Park, Californien
Beaumont

Beaumont kan henvise til:

Steder

Canada 

 Beaumont, Alberta
 Beaumont, Quebec

Frankrig 
Kommuner:
 Beaumont, Ardèche
 Beaumont, Corrèze
 Beaumont, Gers
 Beaumont, Haute-Loire
 Beaumont, Meurthe-et-Moselle
 Beaumont, Puy-de-Dôme
 Beaumont, Haute-Savoie
 Beaumont, Vienne
 Beaumont, Yonne

England 

 Beaumont College, Old Windsor, Berkshire
 Beaumont, Cumbria
 Beaumont Cut, en kanal lukket i 1930-erne
 Beaumont Street, Oxford

USA 

 Beaumont, Californien
 Beaumont, Kansas
 Beaumont Scout Reservation, High Ridge, Missouri
 Beaumont, Ohio
 Beaumont, Texas
 Beaumont, Mississippi
 Beaumont (Amtrak station)
 Beaumont, Wisconsin

Andre steder 

 Beaumont, Belgien, i provinsen Hainaut
 Beaumont, Dublin, en forstad til Dublin, Ireland
 Beaumont, Grand'Anse, kommune i Haiti
 Beaumont, New Zealand, en kvarter i Otago
 Beaumont, South Australia, en forstad til Adelaide

Personer 

 Beaumont (navn)
 Beaumont Newhall (1908–1993), kurator, kunsthistorier, forfatter, og fotografer

Bygning 

 Beaumont Palace, Oxford, England
 Beaumont House, Beaumont, Australien
 Beaumont Tower, East Lansing, Michigan, US on the campus of Michigan State University

Hospitaler 

 Beaumont Hospital, Dublin, Ireland
 William Beaumont Army Medical Center, El Paso, Texas, US
 Beaumont Hospital, Grosse Pointe, Michigan, US
 Beaumont Hospital, Royal Oak, Michigan, US
 Beaumont Hospital, Troy, Michigan, US

Anden brug 
 Beaumont (automobile), et mærke af biler producere af General Motors i Canada
 Beaumont (månekrater), et månekrater
 Beaumont, Britisk band dannet af Keith Girdler og Paul Stewart af Blueboy
 Jeffrey Beaumont, protagonist af Blue Velvet (film)
 “Beaumont”, a sang fra 3OH!3's 3. album Streets of Gold

Se også 

 Beaumont-cum-Moze, Essex
 Beaumont-de-Lomagne, Tarn-et-Garonne
 Beaumont-du-Ventoux, Vaucluse
 Beaumont-en-Auge, Calvados
 Beaumont-en-Cambrésis, Nord
 Beaumont-Hague, in Manche
 Beaumont-Hamel, Somme
 Beaumont-le-Roger, Eure
 Beaumont-sur-Oise, Val-d'Oise
 Beaumont-sur-Sarthe, Sarthe
 Bomont, West Virginia
Marblehead

Marblehead kan henvise til:

Steder 
 USA
 Marblehead, Illinois
 Marblehead, Massachusetts
 Marblehead, Ohio
 Marblehead, Wisconsin
Lorton

Lorton kan henvise til:
 Lorton, Cumbria, England
 Lorton, Nebraska, USA
 Lorton, Virginia, USA
 Lorton Station, en Amtrak Auto Train station i Lorton, Virginia
 Lorton (VRE station), en Virginia Railway Express station i Lorton, Virginia
Lenoir

Lenoir kan henvise til:

 Steder
 Lenoir, North Carolina, USA
 Lenoir County, North Carolina, USA
 Lenoir City, Tennessee

 Universiteter
 Lenoir-Rhyne University

 Navn
 Lenoir (eftername)

Se også 
 Richard-Lenoir (Paris Metro)
Littlefield

Littlefield kan henvise til:

Jurisdiktioner i USA 
 Littlefield, Arizona
 Littlefield, Texas
 Littlefield Township, Michigan

Andet 
 Littlefield (efternavn)
 Institutioner:
 I Arizona: Littlefield Unified School District
 I Texas:
 I eller nær Austin:
 Littlefield Fountain
 Littlefield House
 I eller nær byen Littlefield i Lamb County:
 Littlefield Municipal Airport
 Littlefield Independent School District

Se også 
 Littleton (flertydig)
Lorain

Lorain kan henvise til:

Steder 
 Lorain, Ohio
 Lorain, Pennsylvania
 Lorain, Wisconsin
 Lorain County, Ohio
 Lorain County Community College
 Lorain Township, Minnesota

Personer 
 René Lorain (født 1900), fransk atlet
 Sophie Lorain, canadansk skuespillere

Organisationer 
 Lorain City School District
 Lorain Correctional Institution
 Lorain County Transit
 Lorain, Ashland & Southern Railroad

Anden brug 
 Milkovich v. Lorain Journal Co.
 USS Lorain (PF-93)

Se også 
 Loraine (flertydig)
 Lorrain (flertydig)
 Lorraine (flertydig)
Sallinge Å

Sallinge Å  er en godt 20 kilometer lang å der løber på Midtfyn, der har sit udspring i moserne ved Sandager, øst for Ringe. Den løber hovedsageligt mod vest, og løber ud i Odense Å i nærheden af Sallinge og herregården Gelskov sydøst for Brobyværk i  Faaborg-Midtfyn Kommune. Åen er, op til sydenden af Ringe, en del af Natura 2000-område nr. 114 Odense Å med Hågerup Å, Sallinge Å og Lindved Å. 
I Ryslinge løber åen gennem Ryslinge Skulpturpark.

Ved Sallingelunde, en kilometer nordøst for landsbyen Sallinge,  ligger vandmøllen Sallingelunde Mølle hvis historie går 600 år tilbage.

Referencer

Eksterne henvisninger 
 Kort der viser åens løb på miljoegis.mim.dk

Vandløb i Danmark
Lokaliteter i Faaborg-Midtfyn Kommune
Uxbridge

Uxbridge er en by i the London Borough of Hillingdon. Der er også en vej kaldet Uxbridge Road i London.

Uxbridge kan også henvise til:

Jernbanestation 
 Uxbridge tube station endestation for både Uxbridge-delen af Metropolitan line & Piccadilly line

Steder 
 RAF Uxbridge, Air force base i Storbritaninen.
 Uxbridge, Massachusetts, USA
 Uxbridge, Ontario, Canada
 Uxbridge Road i Howick, New Zealand og en station på den tidligere Kurow Branch linje.
 Uxbridge Township, North Dakota, USA
 Uxbridge, Tasmania, et postdistrikt i Tasmania, Australien

Se også 
 Oxbridge
Demetrio Albertini

Demetrio Albertini (født 23. august 1971 i Besana in Brianza, Italien) er en italiensk tidligere fodboldspiller (midtbane).

Klubkarriere 

Albertini er bedst kendt for sine hele 14 år hos Milano-storklubben AC Milan, som han repræsenterede fra 1988 til 2002. Han spillede næsten 300 Serie A-kampe for klubben og var en del af holdets meget succesfulde periode i 1990'erne. Her blev det til en lang række titler, blandt andet fem italienske mesterskaber og tre Champions League-titler.

Senere i karrieren spillede Albertini for blandt andet Lazio samt spanske FC Barcelona. Også her var han med til at vinde titler, blandt andet det spanske mesterskab i 2005. Han stoppede karrieren samme år.

Landshold 

Albertini spillede hele 79 kampe for Italiens landshold, som han debuterede 21. december 1991 i en EM-kvalifikationskamp på hjemmebane mod Cypern.

Albertini var en del af det italienske hold, der vandt sølv ved VM 1994 i USA, og spillede samtlige italienernes syv kampe i turneringen. I turneringens finale mod Brasilien scorede Albertini i den afgørende straffesparkskonkurrence, men da tre andre af de italienske skytter brændte, endte kampen alligevel med brasiliansk sejr.

Senere deltog Albertini også ved EM 1996 i England, VM 1998 i Frankrig, samt EM 2000 i Belgien og Holland. Ved sidstnævnte turnering nåede italierne også frem til finalen, og var kun få sekunder fra sejren, men måtte i sidste ende se sig besejret af Frankrig.

Efter karrierestop 

Efter at have indstillet sin karriere har Albertini blandt andet arbejdet som vicepræsident i det italienske fodboldforbund, samt siddet i ledelsen hos Parma FC.

Titler 
Serie A
 1992, 1993, 1994, 1996 og 1999 med AC Milan

Supercoppa Italiana
 1992, 1993 og 1994 med AC Milan

Mesterholdenes Europa Cup/Champions League
 1989, 1990 og 1994 med AC Milan

UEFA Super Cup
 1989 og 1994 med AC Milan

Intercontinental Cup
 1989 med AC Milan

Coppa Italia
 2004 med Lazio

La Liga
 2005 med FC Barcelona

U/21-EM
 1992 med Italien U/21

Referencer

Eksterne henvisninger 

Fodboldspillere fra Italien
Fodboldspillere fra AC Milan
Fodboldspillere fra Atlético Madrid
Fodboldspillere fra FC Barcelona
Fodboldspillere fra SS Lazio
Fodboldspillere fra Atalanta BC
Fodboldspillere fra Calcio Padova
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Sandro Mazzola

Alessandro "Sandro" Mazzola (født 8. november 1942 i Torino, Italien) er en italiensk tidligere fodboldspiller (offensiv midtbane/angriber).

Mazzola er søn af en anden legendarisk italiensk fodboldspiller, Valentino Mazzola, som spillede for Torino FC og døde i flyulykken i Superga i 1949, hvor adskillige spillere fra Torino og det italienske landshold mistede livet.

Klubkarriere 

På klubplan tilbragte Mazzola hele sin aktive karriere, fra 1960 til 1977, hos Milano-storklubben Inter. Her var han en bærende kraft på holdet, der i en årrække var dominerende i både italiensk og europæisk fodbold. Han var med til at vinde fire Serie A-titler, to udgaver af Mesterholdenes Europa Cup og to Intercontinental Cup-trofæer. I 1971 blev han nummer to i Ballon d'Or-kåringen, kun slået af hollandske Johan Cruijff.

Landshold 

Mazzola spillede desuden 70 kampe for det italienske landshold, hvori han scorede 22 mål. Hans første landskamp var en venskabskamp på hjemmebane mod Brasilien 12. maj 1963.

For Italiens landshold var Mazzola med til at vinde guld ved EM 1968 på hjemmebane. To år senere deltog han også ved VM 1970 i Mexico, hvor italienerne vandt sølv efter finalenederlag til Brasilien. Derudover deltog han ved VM 1966 i England, samt VM 1974 i Vesttyskland.

Efter karrierestop 

Efter at have stoppet sin aktive karriere har Mazzola blandt andet fungeret som ekspertkommentator på den italienske TV-station RAI.

Titler 
Serie A
 1963, 1965, 1966 og 1971 med Inter

Mesterholdenes Europa Cup
 1964 og 1965 med Inter

Intercontinental Cup
 1964 og 1965 med Inter

EM
 1968 med Italien

Referencer

Eksterne henvisninger 

Fodboldspillere fra Italien
Fodboldspillere fra FC Internazionale Milano
Personer fra Torino
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Ezio Pascutti

Ezio Pascutti (født 1. juni 1937, død 4. januar 2017) var en italiensk fodboldspiller (angriber) og senere -træner.

Pascutti tilbragte hele sin aktive karriere, fra 1955 til 1969, hos Bologna FC. Han spillede næsten 300 Serie A-kampe for klubben og var med til at vinde det italienske mesterskab med klubben i 1964, blandt andet som holdkammerat med danske Harald Nielsen.

Gennem karrieren spillede Pascutti desuden 17 kampe og scorede otte mål for det italienske landshold, som han debuterede for 9. november 1958 i en venskabskamp på udebane mod Frankrig. Han repræsenterede sit land ved både VM 1962 i Chile og VM 1966 i England, men spillede kun én kamp ved hver af turneringerne.

Pascutti havde i 1980'erne en enkelt sæson som træner hos Sassuolo.

Titler 
Serie A
 1964 med Bologna

Referencer

Eksterne henvisninger 

Fodboldspillere fra Italien
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Bologna FC
Fodboldtrænere fra Italien
Francesco Zagatti

Francesco Zagatti (født 18. april 1932, død 7. marts 2009) var en italiensk fodboldspiller (højre back) og senere -træner.

Zagatti tilbragte hele sin aktive karriere, fra 1951 til 1963, hos AC Milan. Han spillede mere end 200 Serie A-kampe for klubben og var med til at vinde fire italienske mesterskaber samt Mesterholdenes Europa Cup i 1963.

Zagatti var desuden i 1982 kortvarigt træner for Milan.

Titler 
Serie A
 1955, 1957, 1959 og 1962 med AC Milan

Mesterholdenes Europa Cup
 1963 med AC Milan

Referencer

Eksterne henvisninger 

Fodboldspillere fra Italien
Fodboldspillere fra AC Milan
Fodboldtrænere fra Italien